
Domnului deputat




Leon Petru Pop



Preşedintele Comisiei pentru muncă şi protecţie socială

AVIZ

asupra propunerii legislative privind protecţia şi încadrarea în muncă a unor cadre militare şi salariaţi civili care îşi încetează activitatea în condiţii deosebite



Biroul    permanent   al Camerei Deputaţilor a trimis, cu adresa nr. 509 din 19 decembrie 1999, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind protecţia şi încadrarea în muncă a unor cadre militare şi salariaţi civili care îşi încetează activitatea în condiţii deosebite.



În şedinţa din 2 februarie 2000, Comisia a analizat propunerea legislativă şi a hotărât, cu majoritate de voturi (5 voturi pentru avizare favorabilă, 5 voturi împotriva avizării şi o abţinere) să nu îi acorde aviz favorabil.



Amendamente aprobate:


	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 2 – “În situaţia în care nu este asigurată încadrarea în muncă a acestora, pentru realizarea securităţii informaţiilor secrete de stat şi informaţiilor secrete de serviciu  la care au avut acces în cadrul activităţii desfăşurate, unele cadre militare şi salariaţi civili au dreptul, pentru o perioadă de maximum patru ani, la o indemnizaţie lunară al cărui cuantum reprezintă 80% din solda lunară, respectiv salariul de bază din ultima lună de activitate”.
	    Domnul deputat Şerban Rădulescu-Zoner a propus completarea prevederilor art. 2 prin introducerea unui alineat nou, numerotat 2, având următoarea redactare: 

    “Sumele pentru acordarea indemnizaţiilor prevăzute la alin. (1) se suportă din bugetul anual al structurilor menţionate la art. 1”.

    Amendamentul a fost adoptat de membrii comisiei.
	    Necesitatea de a  preciza, în proiectu.l de lege, sursa din care urmează să se plătească indemnizaţiile propuse.


Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 3 (2) – “Dreptul la indemnizaţie poate fi acordat, în mod excepţional, şi altor cadre militare şi salariaţi civili care au avut acces la informaţii secrete de stat şi informaţii secrete de serviciu”.
	    Domnul deputat Şerban Rădulescu-Zoner a propus modificarea punctului 2 al art. 3 după cum urmează: “Dreptul la indemnizaţie poate fi acordat, în mod excepţional, şi altor cadre militare şi salariaţi civili  din structurile prevăzute la art. 1, care au avut acces la informaţii secrete de stat şi informaţii secrete de serviciu”.
	     Necesitatea de a preîntâmpina comiterea unor eventuale abuzuri în acordarea indemnizaţiilor propuse, în special când este vorba de salariaţii civili.


PREŞEDINTE,

Marţian Dan

